શ્રી ઉમિયા માતાજી પ્રાગટ્ય શતાબ્દી મહોત્સવની ઈ.સ.૧૯૯૯માં સિદસર ખાતે ભવ્ય ઉજવણી કર્યા બાદ સમગ્ર સૌરાષ્ટ્રના કડવા પાટીદાર સમાજનાં એક નવી ચેતનાનો સંચાર થયો છે. જોમ જુસ્સો અને ઉત્સાહ પ્રગટ્યો છે. સૌના મનમાં સમાજની પ્રગતિ અને સમૃદ્ધિ માટે કંઈક કાર્ય કરવાની તમન્ના જાગી છે. મહોત્સવની સફળતાથી કુળદેવી મા ઉમિયા પ્રત્યેની શ્રદ્ધાં-ભાવના-આસ્થા દૃઢ અને પ્રબળ બની છે. ગામે - ગામ એક નવી આશા - અપેક્ષા જન્મી છે. સમગ્ર સમાજની આ લાગણીઓ જોઈને મહોત્સવના આગેવાનોએ કહેલ કે, પાંચ દિવસોનો ‘ઉત્સવ’ પૂર્ણ થયો છે. પરંતુ ‘મહોત્સવ’ની સાચી કામગીરીનો પ્રારંભ હવે કરવાનો છે.